- Hindi News
- National
- दुल्हन ने सेहरा बांधा, दूल्हे ने मेहंदी रचाई...शादी के बाद रोया, डोली में बैठ लड़की के घर पहुंचा, पत्न
दुल्हन ने सेहरा बांधा, दूल्हे ने मेहंदी रचाई...शादी के बाद रोया, डोली में बैठ लड़की के घर पहुंचा, पत्नी का सरनेम भी अपनाया
स्वर्णजीत सिंह अश्क | मंडी गोबिंदगढ़ (पंजाब)
पंजाब के बठिंडा में एक ऐसी शादी हुई है जो हर किसी को हैरान कर रही है। यहां दुल्हन ने दूल्हा और दूल्हे ने दुल्हन का किरदार निभाया। लड़की ने सिर पर सेहरा बांधा और लड़के के हाथों में मेंहदी रची। हाथ में किरपान के साथ लड़की बारात लेकर लड़के के घर गई। वहां लड़के वालों ने लड़की का स्वागत किया जैसे आम शादियों में दूल्हे का किया जाता है। शादी हुई। लड़का अपने परिवार वालों से गले मिलकर रोया। फिर डोली में बैठकर अपने घर से विदा हुआ। लड़की के घर पहुंचने के बाद उसका स्वागत इस तरह किया गया जैसे ससुराल में नई बहू का होता है। उसने बाकायदा लड़की का सरनेम अपनाया। अब वह प|ी के साथ उसी के घर रहेगा। जिसकी शादी हुई उस लड़की का नाम बलजीत और लड़के का सुखमिंदर है। 12वीं पास 30 साल के सुखमिंदर एलआईसी में एडवाइजर है। शादी के बारे में पूछने पर उसने कहा, ‘मेरे घर में एक छोटा भाई और बहन हैं जो मां-पापा का ध्यान रख लेंगे। लेकिन बलजीत अपने माता-पिता का इकलौता सहारा है। अगर वो भी शादी कर मेरे घर आ जाती तो उन्हें कौन देखता। मैं अपना ट्रांसफर भी यहीं करा लूंगा।’ वहीं 12वीं पास 27 साल की बलजीत बुटीक का काम करती है। उसने कहा, ‘मेरे घर मुझसे बड़ी चार बहनें हैं। एक भाई था लेकिन वो नहीं रहा। इस तरह की शादी से मैं अपने माता-पिता के साथ रहकर उनका ध्यान रख पाऊंगी।’
यह शादी बीते 26 फरवरी को डेरा सच्चा सौदा प्रमुख गुरमीत राम रहीम की मौजूदगी में हुई। वहां वकील ने दोनों परिवारों की सहमति से कानूनी तौर पर भी शादी करवाई। दरअसल ये नई रस्में डेरा सच्चा सौदा द्वारा चलाए जा रहे 127 मानवता भलाई कार्यों में से एक है। इसमें शादी को कुल का क्राउन नाम दिया गया है। उद्देश्य यह बताना है कि आगे का वंश लड़की वालों की तरफ से चलेगा। इसलिए लड़की शादी कर ससुराल नहीं जाती, बल्कि लड़के को ब्याह कर अपने घर लाती है। फिर दोनों वहीं साथ रहते हैं। इस रिवाज से यह 19वीं शादी थी।
दूल्हे का गृहप्रवेश कराती लड़की की मां।
लड़की की मां बोलीं- बेटी ने मुंडा नहीं, मेरा बेटा मेरी बहू ब्याह लाया है
बलजीत की मां जसविंदर ने कहा, ‘मेरे बेटी लड़के को लेकर नहीं आई है। बल्कि मैं तो ये कहूंगी कि मेरा बेटा मेरे लिए बहू ब्याह कर लाया है। अगर ये ऐसा न करती तो हमारे बाद घर पर ताला लग जाता। अभी मैं बहुत खुश हूं। हमारा वंश बेटी की तरफ से आगे बढ़ेगा।’
भास्कर ख़ास
tgl_Latn sot_Latn hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva